CELEX: 61996CJ0142
Language: el
Date: 1997-07-17 00:00:00
Title: Απόφαση του Δικαστηρίου (πρώτο τμήμα) της 17ης Ιουλίου 1997. # Hauptzollamt München κατά Wacker Werke GmbH & Co. KG. # Αίτηση για την έκδοση προδικαστικής αποφάσεως: Bundesfinanzhof - Γερμανία. # Παθητική τελειοποίηση - Ολική ή μερική απαλλαγή από εισαγωγικούς δασμούς - Καθορισμός της αξίας των παραγώγων προϊόντων και των εμπορευμάτων προσωρινής εξαγωγής - Εύλογος τρόπος καθορισμού της αξίας. # Υπόθεση C-142/96.

Avis juridique important

|

61996J0142

Απόφαση του Δικαστηρίου (πρώτο τμήμα) της 17ης Ιουλίου 1997.  -  Hauptzollamt München κατά Wacker Werke GmbH & Co. KG.  -  Αίτηση για την έκδοση προδικαστικής αποφάσεως: Bundesfinanzhof - Γερμανία.  -  Παθητική τελειοποίηση - Ολική ή μερική απαλλαγή από εισαγωγικούς δασμούς - Καθορισμός της αξίας των παραγώγων προϊόντων και των εμπορευμάτων προσωρινής εξαγωγής - Εύλογος τρόπος καθορισμού της αξίας.  -  Υπόθεση C-142/96.  

Συλλογή της Νομολογίας του Δικαστηρίου 1997 σελίδα I-04649

ΠερίληψηΔιάδικοιΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

Ελεύθερη κυκλοφορία των εμπορευμάτων - Εμπόριο με τις τρίτες χώρες - Καθεστώς παθητικής τελειοποιήσεως - Ολική ή μερική απαλλαγή από τους εισαγωγικούς δασμούς που επιβάλλονται στα παράγωγα προϋόντα - Καθορισμός της αξίας των εμπορευμάτων προσωρινής εξαγωγής - Στοιχεία που πρέπει να λαμβάνονται υπόψη - Έξοδα τελειοποιήσεως - Καθορισμός με «εύλογο τρόπο» - Έννοια - Περιεχόμενο(Κανονισμός 2473/86 του Συμβουλίου, άρθρο 13 § 2, εδ. 2)  

Περίληψη

Ο εύλογος τρόπος καθορισμού των εξόδων παθητικής τελειοποιήσεως, σύμφωνα με τη δεύτερη μέθοδο που αναφέρεται στο άρθρο 13, παράγραφος 2, του κανονισμού 2473/86, σχετικά με το καθεστώς της παθητικής τελειοποιήσεως και το σύστημα σταθερών ανταλλαγών, συνεπάγεται την προσφυγή σε μέσα που είναι πρόσφορα σε κάθε επιμέρους περίπτωση και μπορεί να συνεπάγεται τον συνυπολογισμό της συναλλακτικής αξίας των εμπορευμάτων προσωρινής εξαγωγής, η οποία συμπεριλαμβάνει την τιμή αγοράς και τις προσαυξήσεις, ακόμη και στην περίπτωση που το ποσό των τελωνειακών δασμών που επιβάλλονται στα εμπορεύματα που δεν έχουν υποστεί τελειοποίηση είναι υψηλότερο από εκείνο που επιβάλλεται στα παράγωγα προϋόντα. Η ενδεχόμενη εμφάνιση δασμολογικών ανωμαλιών, οι οποίες θα είχαν ως συνέπεια να παράσχουν δασμολογικό πλεονέκτημα στον ενδιαφερόμενο επιχειρηματία, αποτελεί ένα κίνδυνο συμφυή με το καθεστώς που έχει εγκαθιδρύσει ο κανονισμός περί της παθητικής τελειοποιήσεως, του οποίου ο πρωταρχικός σκοπός έγκειται στο να αποφεύγεται η επιβολή δασμών στα εμπορεύματα που εξάγονται από την Ευρωπαϋκή Κοινότητα προς τελειοποίηση και του οποίου το άρθρο 1 επιτρέπει, κατά περίπτωση, την ολική απαλλαγή από τους εισαγωγικούς δασμούς. 

Διάδικοι

Στην υπόθεση C-142/96,που έχει ως αντικείμενο αίτηση του Bundesfinanzhof προς το Δικαστήριο, κατ' εφαρμογήν του άρθρου 177 της Συνθήκης ΕΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Hauptzollamt Mόnchen και Wacker Werke GmbH & Co. KG, η έκδοση προδικαστικής αποφάσεως ως προς την ερμηνεία του άρθρου 13, παράγραφος 2, δεύτερο εδάφιο, του κανονισμού (ΕΟΚ) 2473/86 του Συμβουλίου, της 24ης Ιουλίου 1986, σχετικά με το καθεστώς της παθητικής τελειοποιήσεως και το σύστημα σταθερών ανταλλαγών (EE L 212, σ. 1), ΤΟ ΔΙΚΑΣΤΗΡΙΟ (πρώτο τμήμα), συγκείμενο από τους L. Sevσn, πρόεδρο τμήματος, D. A. O. Edward (εισηγητή) και P. Jann, δικαστές, γενικός εισαγγελέας: G. Tesauro γραμματέας: R. Grass λαμβάνοντας υπόψη τις γραπτές παρατηρήσεις που κατέθεσαν: - η Wacker Werke GmbH & Co. KG, εκπροσωπούμενη από τους Hans Maerz και Hans Werdich, ελεγκτές και φορολογικούς συμβούλους Μονάχου, - η Επιτροπή των Ευρωπαϋκών Κοινοτήτων, εκπροσωπούμενη από τον Fernando Castillo de la Torre, μέλος της Νομικής Υπηρεσίας, και τον Hans-Jόrgen Rabe, δικηγόρο Αμβούργου, έχοντας υπόψη την έκθεση τoυ εισηγητή δικαστή, αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 24ης Απριλίου 1997, εκδίδει την ακόλουθη Απόφαση  

Σκεπτικό της απόφασης

1 Με διάταξη της 7ης Μαρτίου 1996, που περιήλθε στο Δικαστήριο στις 29 Απριλίου 1996, το Bundesfinanzhof υπέβαλε, κατ' εφαρμογήν του άρθρου 177 της Συνθήκης ΕΚ, δύο προδικαστικά ερωτήματα ως προς την ερμηνεία του άρθρου 13, παράγραφος 2, δεύτερο εδάφιο, του κανονισμού (ΕΟΚ) 2473/86 του Συμβουλίου, της 24ης Ιουλίου 1986, σχετικά με το καθεστώς της παθητικής τελειοποιήσεως και το σύστημα σταθερών ανταλλαγών (EE L 212, σ. 1, στο εξής: κανονισμός περί της παθητικής τελειοποιήσεως).2 Τα ερωτήματα αυτά ανέκυψαν στο πλαίσιο διαφοράς μεταξύ του Hauptzollamt Mόnchen και της εταιρίας Wacker Werke GmbH & Co. KG (στο εξής: Wacker Werke), η οποία εδρεύει στη Γερμανία, σχετικά με αξίωση εκ των υστέρων καταβολής δασμών για εισαγωγές που είχε πραγματοποιήσει η εταιρία αυτή υπό το καθεστώς της παθητικής τελειοποιήσεως. 3 Το άρθρο 1, παράγραφος 2, του κανονισμού περί της παθητικής τελειοποιήσεως επιτρέπει την προσωρινή εξαγωγή κοινοτικών εμπορευμάτων (στο εξής: εμπορεύματα προσωρινής εξαγωγής) εκτός του τελωνειακού εδάφους της Ευρωπαϋκής Κοινότητας, προκειμένου να υποστούν εργασίες μεταποιήσεως, κατεργασίας ή επιδιορθώσεως και να τεθούν τα προϋόντα που θα προκύψουν από τις εργασίες αυτές (στο εξής: παράγωγα προϋόντα) σε ελεύθερη κυκλοφορία στο τελωνειακό έδαφος της Ευρωπαϋκής Κοινότητας, με ολική ή μερική απαλλαγή από τους εισαγωγικούς δασμούς. Κατά το άρθρο 13, παράγραφος 1, του κανονισμού αυτού, η εν λόγω απαλλαγή συνίσταται στην αφαίρεση από το ποσό των εισαγωγικών δασμών που αντιστοιχούν στα παράγωγα προϋόντα που τίθενται σε ελεύθερη κυκλοφορία του ποσού των εισαγωγικών δασμών που θα έπρεπε να επιβληθούν στα εμπορεύματα προσωρινής εξαγωγής, αν είχαν εισαχθεί στο τελωνειακό έδαφος της Ευρωπαϋκής Κοινότητας από τη χώρα στην οποία αποτέλεσαν αντικείμενο της εργασίας τελειοποιήσεως ή της τελευταίας εργασίας τελειοποιήσεως. 4 Προς τούτο, το άρθρο 13, παράγραφος 2, του κανονισμού περί της παθητικής τελειοποιήσεως ορίζει τα εξής: «Το αφαιρετέο, δυνάμει της παραγράφου 1, ποσό υπολογίζεται βάσει της ποσότητας και του είδους των εν λόγω εμπορευμάτων κατά την ημερομηνία αποδοχής της δήλωσης με την οποία τίθενται υπό το καθεστώς της παθητικής τελειοποίησης και βάσει των άλλων φορολογικών στοιχείων που ισχύουν γι' αυτά κατά την ημερομηνία αποδοχής της δήλωσης με την οποία τα παράγωγα προϋόντα τίθενται σε ελεύθερη κυκλοφορία. Η αξία των εμπορευμάτων προσωρινής εξαγωγής είναι αυτή που λαμβάνεται υπόψη γι' αυτά τα εμπορεύματα κατά τον καθορισμό της δασμολογητέας αξίας των παραγώγων προϋόντων, σύμφωνα με το άρθρο 8, παράγραφος 1, στοιχείο ββ, σημείο i, του κανονισμού (ΕΟΚ) 1224/80, όπως τροποποιήθηκε τελευταία από τον κανονισμό (ΕΟΚ) 1055/85 ή, εάν η αξία δεν μπορεί να καθοριστεί με τον τρόπο αυτό, η διαφορά μεταξύ της δασμολογητέας αξίας των παραγώγων προϋόντων και των εξόδων τελειοποίησης, που καθορίζονται με εύλογο τρόπο.» 5 Το άρθρο 8, παράγραφος 1, στοιχείο ββ, σημείο i, του κανονισμού (ΕΟΚ) 1224/80 του Συμβουλίου, της 28ης Μαου 1980, περί της δασμολογητέας αξίας των εμπορευμάτων (ΕΕ ειδ. έκδ. 02/008, σ. 218), προβλέπει ότι, για τον καθορισμό της δασμολογητέας αξίας, στην πράγματι πληρωθείσα ή πληρωτέα για τα εισαγόμενα εμπορεύματα τιμή προστίθεται η αξία, επιμεριζομένη με τον κατάλληλο τρόπο, των υλών, συστατικών, μερών και παρόμοιων στοιχείων που έχουν ενσωματωθεί στα εισαγόμενα εμπορεύματα, εφόσον παρέχονται άμεσα ή έμμεσα από τον αγοραστή, αδαπάνως ή με μειωμένο κόστος, και χρησιμοποιούνται κατά την παραγωγή και την πώληση προς εξαγωγή των εισαγομένων εμπορευμάτων, στο μέτρο που η αξία αυτή δεν έχει περιληφθεί στην πράγματι πληρωθείσα ή πληρωτέα τιμή. 6 Η Wacker Werke εξάγει προς τις Ηνωμένες Πολιτείες, υπό καθεστώς παθητικής τελειοποιήσεως, βενζινοκινητήρες, υποκείμενους σε εισαγωγικούς δασμούς ύψους 5,8 %, και κινητήρες ντίζελ, υποκείμενους σε εισαγωγικούς δασμούς ύψους 6,9 %, και εισάγει από τη χώρα αυτή μηχανήματα, όπως πλάκες δονήσεων, έμβολα και αντλίες υγρών, στα οποία έχουν ενσωματωθεί οι εν λόγω κινητήρες και τα οποία κατασκευάζονται από την επιχείρηση Wacker Corporation, με την οποία η Wacker Werke συνδέεται οικονομικώς. Τα εν λόγω παράγωγα προϋόντα υπόκεινται σε εισαγωγικούς δασμούς ύψους 4 % ή 4,1 %. 7 Οι τιμές πωλήσεως των εμπορευμάτων προσωρινής εξαγωγής τα οποία η Wacker Werke πωλεί στη Wacker Corporation υπολογίζονται, για τους βενζινοκινητήρες που κατασκευάζονται από τη Wacker Werke, βάσει του κόστους κατασκευής, προσαυξημένου κατά 25 %, λαμβανομένων υπόψη των γενικών εξόδων και των περιθωρίων κέρδους, και, για τους κινητήρες ντίζελ τους οποίους η Wacker Werke αγοράζει από άλλες γερμανικές επιχειρήσεις, βάσει της τιμής αγοράς, προσαυξημένης κατά 5 %. Η Wacker Corporation πωλεί τα παράγωγα προϋόντα στις τιμές που ορίζονται στους τιμοκαταλόγους της εταιρίας αυτής μειωμένες κατά 45 %. 8 Κατά τη συμπλήρωση των τελωνειακών διατυπώσεων σχετικά με τα παράγωγα προϋόντα που εισήχθησαν μεταξύ Φεβρουαρίου 1986 και Δεκεμβρίου 1988, το Hauptzollamt Mόnchen στηρίχθηκε, αρχικώς, προκειμένου να καθορίσει τη δασμολογητέα αξία των παραγώγων προϋόντων και των εμπορευμάτων προσωρινής εξαγωγής, στις τιμές τις οποίες οι δύο επιχειρήσεις είχαν χρεώσει η μια στην άλλη (δηλαδή, στις συναλλακτικές αξίες). Στη συνέχεια, το Hauptzollamt θεώρησε ότι, καίτοι τα παράγωγα προϋόντα έπρεπε, πράγματι, να εκτιμηθούν με βάση τη συναλλακτική τους αξία, αντιθέτως, σύμφωνα με το άρθρο 8, παράγραφος 1, στοιχείο ββ, σημείο i, του κανονισμού 1224/80, τα εμπορεύματα προσωρινής εξαγωγής έπρεπε να εκτιμηθούν βάσει του κόστους κατασκευής τους ή της τιμής αγοράς που είχε καταβάλει η Wacker Werke για τους κινητήρες, χωρίς να ληφθούν υπόψη οι προσαυξήσεις του 25 % ή του 5 % στις οποίες είχε προβεί η εν λόγω εταιρία. Έτσι, το Hauptzollamt αξίωσε την εκ των υστέρων καταβολή δασμού ύψους 36 057,20 γερμανικών μάρκων (DM) για τις εισαγωγές που πραγματοποιήθηκαν μεταξύ Φεβρουαρίου 1986 και Δεκεμβρίου 1988. 9 Η Wacker Werke προσέβαλε την απόφαση αυτή ενώπιον του Finanzgericht Mόnchen, το οποίο, στις 20 Δεκεμβρίου 1990, υπέβαλε στο Δικαστήριο τρία προδικαστικά ερωτήματα ως προς την ερμηνεία του κανονισμού περί της παθητικής τελειοποιήσεως και του κανονισμού 1224/80. 10 Με απόφαση της 17ης Δεκεμβρίου 1992 στην υπόθεση C-16/91, Wacker Werke I (Συλλογή 1992, σ. Ι-6821), το Δικαστήριο έκρινε ότι ο κανονισμός περί της παθητικής τελειοποιήσεως πρέπει να ερμηνευθεί υπό την έννοια ότι, για τον υπολογισμό της προβλεπομένης ολικής ή μερικής απαλλαγής από εισαγωγικούς δασμούς, ο υπολογισμός των εισαγωγικών δασμών των παραγώγων προϋόντων πρέπει, κατ' αρχήν, να γίνεται βάσει της συναλλακτικής αξίας των εν λόγω προϋόντων, ενώ ο υπολογισμός της αξίας των εμπορευμάτων προσωρινής εξαγωγής πρέπει να γίνεται σύμφωνα με μία από τις δύο μεθόδους που προβλέπει το άρθρο 13, παράγραφος 2, δεύτερο εδάφιο, του εν λόγω κανονισμού. Σε περίπτωση που η αξία των παραγώγων προϋόντων έχει καθοριστεί χωρίς καμία προσαρμογή, υπό την έννοια του άρθρου 8, παράγραφος 1, στοιχείο ββ, σημείο i, του κανονισμού 1224/80, η αξία των εμπορευμάτων προσωρινής εξαγωγής είναι ίση προς τη διαφορά μεταξύ της δασμολογητέας αξίας των παραγώγων προϋόντων και των εξόδων τελειοποιήσεως που έχουν καθοριστεί με εύλογο τρόπο. Ο συνυπολογισμός της συναλλακτικής αξίας των οικείων εμπορευμάτων μπορεί να αποτελεί έναν τέτοιο τρόπο. 11 Το Finanzgericht Mόnchen δέχθηκε την προσφυγή της Wacker Werke, με την αιτιολογία ότι, εν προκειμένω, ο εύλογος τρόπος καθορισμού των εξόδων τελειοποιήσεως ενέκειτο στην αφαίρεση της τιμής αγοράς των εμπορευμάτων προσωρινής εξαγωγής, στην οποία συμπεριλαμβάνονται οι προσαυξήσεις, από τη συναλλακτική αξία των παραγώγων προϋόντων, τούτο δε ακόμη και αν τα εμπορεύματα προσωρινής εξαγωγής υπόκεινται σε μεγαλύτερη δασμολογική επιβάρυνση σε σχέση με τη δασμολογική επιβάρυνση των παραγώγων προϋόντων, γεγονός το οποίο επάγεται αδικαιολόγητα δασμολογικά πλεονεκτήματα για τους επιχειρηματίες. 12 Κατά της αποφάσεως του Finanzgericht, το Hauptzollamt Mόnchen άσκησε αναίρεση ενώπιον του Bundesfinanzhof, υποστηρίζοντας ότι ο μόνος εύλογος τρόπος υπολογισμού της αξίας των εμπορευμάτων προσωρινής εξαγωγής είναι η κατά το δυνατό μεγαλύτερη προσέγγιση της τιμής αγοράς ή του κόστους κατασκευής. 13 Στη διάταξη περί παραπομπής, το Bundesfinanzhof υπογραμμίζει ότι η πρώτη μέθοδος που αναφέρεται στο άρθρο 13, παράγραφος 2, δεύτερο εδάφιο, του κανονισμού περί της παθητικής τελειοποιήσεως δεν μπορεί να εφαρμοστεί εν προκειμένω, επειδή τα υλικά προς ενσωμάτωση δεν δόθηκαν δωρεάν ή με μειωμένο κόστος ούτε προσδιορίστηκε αντιστοίχως η αξία τους. 14 Όσον αφορά τη δεύτερη μέθοδο που αναφέρεται στο άρθρο 13, παράγραφος 2, δεύτερο εδάφιο, το Bundesfinanzhof επισημαίνει ότι στη θεωρία υποστηρίζεται ότι, οσάκις οι σχετικές με τις εργασίες τελειοποιήσεως συναλλαγές συνάπτονται μεταξύ δύο συνδεομένων επιχειρήσεων, σημειώνονται δασμολογικές ανωμαλίες και ορισμένα στοιχεία των επιβαλλομένων τιμών (γενικά έξοδα, περιθώρια κέρδους, εκπτώσεις) που δημιουργούν υπόνοιες ότι οι ενδιαφερόμενες επιχειρήσεις προσφεύγουν στην τελειοποίηση προς εξυπηρέτηση κάποιου άλλου σκοπού, η διαφορά μεταξύ της τιμής αγοράς των παραγώγων προϋόντων και της τιμής αγοράς των εμπορευμάτων προσωρινής εξαγωγής δεν αποδίδει, αφ' εαυτής, τα πραγματικά έξοδα της τελειοποιήσεως εντός της τρίτης χώρας. Ωστόσο, το Bundesfinanzhof θεωρεί ότι, στη διαφορά της κύριας δίκης, δεν υπάρχει καμία ένδειξη περί του ότι οι τιμές που ζητήθηκαν αμοιβαίως από τη Wacker Werke και τη Wacker Corporation επηρεάστηκαν από τις εμπορικές τους σχέσεις. 15 Το Bundesfinanzhof, δεδομένου ότι διατηρεί αμφιβολίες σχετικά με τη δεύτερη αυτή μέθοδο και, ειδικότερα, σχετικά με τον καθορισμό των εξόδων τελειοποιήσεως με εύλογο τρόπο, και δεδομένου ότι θεωρεί ότι η απόφαση Wacker Werke Ι δεν του παρείχε επαρκείς διευκρινίσεις συναφώς, ανέστειλε τη διαδικασία και υπέβαλε στο Δικαστήριο τα ακόλουθα προδικαστικά ερωτήματα: «1) Πρέπει το άρθρο 13, παράγραφος 2, δεύτερο εδάφιο, δεύτερη περίπτωση, του κανονισμού (ΕΟΚ) 2473/86 του Συμβουλίου, της 24ης Ιουλίου 1986, σχετικά με το καθεστώς της παθητικής τελειοποίησης κ.λπ. (ΕΕ L 212, σ. 1), να ερμηνευθεί υπό την έννοια ότι o τρόπος καθορισμού των εξόδων τελειοποιήσεως είναι εύλογος μόνον όταν η αξία των εμπορευμάτων προσωρινής εξαγωγής η οποία προκύπτει από την εφαρμογή του είναι σχεδόν ίση με την τιμή αγοράς που κατέβαλε ο κάτοχος της εγκρίσεως παθητικής τελειοποιήσεως ή με το κόστος κατασκευής; 2) Σε περίπτωση αρνητικής απαντήσεως στο πρώτο ερώτημα: μπορεί, για τον καθορισμό των εξόδων τελειοποιήσεως, να ληφθεί υπόψη η τιμή αγοράς που κατέβαλε ο τελειοποιών στον κάτοχο της εγκρίσεως παθητικής τελειοποιήσεως για τα ενσωματωθέντα στο εμπόρευμα υλικά, στην οποία συμπεριλαμβάνονται οι προσαυξήσεις; Ισχύει τούτο ακόμη και σε περίπτωση δασμολογικής ανωμαλίας, όταν δηλαδή το ποσοστό του δασμού που επιβάλλεται στο μη τελειοποιηθέν εμπόρευμα είναι μεγαλύτερο από το επιβαλλόμενο στα παράγωγα προϋόντα;» 16 Δεν αμφισβητείται ότι, στην υπόθεση της κύριας δίκης, η αξία των παραγώγων προϋόντων καθορίστηκε χωρίς καμία προσαρμογή, υπό την έννοια του άρθρου 8, παράγραφος 1, στοιχείο ββ, σημείο i, του κανονισμού 1224/80. Επομένως, τα προδικαστικά ερωτήματα αφορούν αποκλειστικά τη δεύτερη μέθοδο που αναφέρεται στο άρθρο 13, παράγραφος 2, δεύτερο εδάφιο, του κανονισμού περί της παθητικής τελειοποιήσεως, δηλαδή τον καθορισμό των εξόδων τελειοποιήσεως με εύλογο τρόπο. Πράγματι, οι δύο μέθοδοι που αναφέρονται στη διάταξη αυτή δεν μπορούν να εφαρμοστούν συγχρόνως, δεδομένου ότι η δεύτερη λαμβάνεται υπόψη μόνον αν η αξία των εμπορευμάτων προσωρινής εξαγωγής δεν μπορεί να καθοριστεί με την πρώτη. 17 Στο πλαίσιο της εφαρμογής της δεύτερης μεθόδου, η δασμολογητέα αξία των παραγώγων προϋόντων προσδιορίζεται με βάση το σύνηθες κριτήριο, ήτοι τη συναλλακτική αξία. Όσον αφορά τα έξοδα τελειοποιήσεως, η εν λόγω διάταξη ορίζει ότι αυτά καθορίζονται με «εύλογο τρόπο», δηλαδή με προσφυγή στα μέσα που είναι πρόσφορα σε κάθε επιμέρους περίπτωση. 18 Με την προαναφερθείσα απόφαση Wacker Werke Ι, το Δικαστήριο έκρινε ότι ο συνυπολογισμός της συναλλακτικής αξίας των εμπορευμάτων προσωρινής εξαγωγής, η οποία πρέπει να αφαιρείται από τη δασμολογητέα αξία των παραγώγων προϋόντων, μπορεί να αποτελεί εύλογο τρόπο για τον καθορισμό των εξόδων τελειοποιήσεως. 19 Συναφώς, επιβάλλεται να διευκρινιστεί ότι η δασμολογητέα αξία των εμπορευμάτων προσωρινής εξαγωγής πρέπει να καθορίζεται ως εάν τα εν λόγω εμπορεύματα εισάγονταν στην Ευρωπαϋκή Κοινότητα. Όπως ορθώς παρατήρησε η Επιτροπή, πρόκειται για πλασματική εισαγωγή. 20 Επιπλέον, επιβάλλεται να υπογραμμιστεί ότι, αν, σύμφωνα με το άρθρο 13, παράγραφος 1, του κανονισμού, επιβάλλεται ο συμψηφισμός δύο ποσών εισαγωγικών δασμών - που επιβάλλονται για δύο εισαγωγές, εκ των οποίων η μία είναι πραγματική και η άλλη πλασματική - οι δασμοί αυτοί πρέπει να υπολογίζονται μόνο μετά τον καθορισμό των σχετικών δασμολογητέων αξιών. Ο υπολογισμός θα νοθευόταν αν οι ίδιες αυτές δασμολογητέες αξίες έπρεπε να καθοριστούν σε συνάρτηση προς τους δασμούς οι οποίοι θα έπρεπε να επιβληθούν ακολούθως. 21 Πράγματι, η ενδεχόμενη εμφάνιση δασμολογικών ανωμαλιών, οι οποίες θα είχαν ως συνέπεια να παράσχουν δασμολογικό πλεονέκτημα στον ενδιαφερόμενο επιχειρηματία, αποτελεί ένα κίνδυνο συμφυή με το καθεστώς που έχει εγκαθιδρύσει ο κανονισμός περί της παθητικής τελειοποιήσεως, του οποίου ο πρωταρχικός σκοπός έγκειται στο να αποφεύγεται η επιβολή δασμών στα εμπορεύματα που εξάγονται από την Ευρωπαϋκή Κοινότητα προς τελειοποίηση και του οποίου το άρθρο 1 επιτρέπει, κατά περίπτωση, την ολική απαλλαγή από τους εισαγωγικούς δασμούς. Τόσο τα δασμολογικά πλεονεκτήματα όσο και τα δασμολογικά μειονεκτήματα που μπορούν να προκύψουν στις επιμέρους περιπτώσεις πρέπει να γίνονται ανεκτά, εφόσον δεν υπάρχει καμία ένδειξη περί του ότι οι τιμές που ζήτησαν αμοιβαίως οι επιχειρηματίες έχουν επηρεαστεί από τις εμπορικές τους σχέσεις. 22 Επομένως, στα ερωτήματα που υπέβαλε το Bundesfinanzhof επιβάλλεται να δοθεί η απάντηση ότι το άρθρο 13, παράγραφος 2, δεύτερο εδάφιο, του κανονισμού περί της παθητικής τελειοποιήσεως δεν πρέπει να ερμηνευθεί υπό την έννοια ότι ένας τρόπος καθορισμού των εξόδων τελειοποιήσεως μπορεί να θεωρηθεί εύλογος μόνον αν η αξία των εμπορευμάτων προσωρινής εξαγωγής, η οποία προκύπτει από την εφαρμογή του, είναι σχεδόν ίση με την τιμή αγοράς που κατέβαλε ο κάτοχος της εγκρίσεως παθητικής τελειοποιήσεως ή με το κόστος κατασκευής των εν λόγω εμπορευμάτων. Η χρήση της συναλλακτικής αξίας των εμπορευμάτων προσωρινής εξαγωγής αποτελεί εύλογο τρόπο, υπό την έννοια της διατάξεως αυτής. Επιπλέον, η τιμή αγοράς των εμπορευμάτων προσωρινής εξαγωγής, στην οποία συμπεριλαμβάνονται οι προσαυξήσεις, μπορεί να λαμβάνεται υπόψη κατά τον καθορισμό των εξόδων τελειοποιήσεως, ακόμη και αν έχει ως συνέπεια ότι το ποσοστό του δασμού που επιβάλλεται στο μη τελειοποιηθέν εμπόρευμα είναι μεγαλύτερο από το επιβαλλόμενο στα παράγωγα προϋόντα.  

Απόφαση για τα δικαστικά έξοδα

Επί των δικαστικών εξόδων23 Τα έξοδα στα οποία υποβλήθηκε η Επιτροπή των Ευρωπαϋκών Κοινοτήτων, που κατέθεσε παρατηρήσεις στο Δικαστήριο, δεν αποδίδονται. Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων.  

Διατακτικό

Για τους λόγους αυτούς,ΤΟ ΔΙΚΑΣΤΗΡΙΟ (πρώτο τμήμα), κρίνοντας επί των ερωτημάτων που του υπέβαλε με διάταξη της 7ης Μαρτίου 1996 το Bundesfinanzhof, αποφαίνεται: Το άρθρο 13, παράγραφος 2, δεύτερο εδάφιο, του κανονισμού (ΕΟΚ) 2473/86 του Συμβουλίου, της 24ης Ιουλίου 1986, σχετικά με το καθεστώς της παθητικής τελειοποιήσεως και το σύστημα σταθερών ανταλλαγών, δεν πρέπει να ερμηνευθεί υπό την έννοια ότι ένας τρόπος καθορισμού των εξόδων τελειοποιήσεως μπορεί να θεωρηθεί εύλογος μόνον αν η αξία των εμπορευμάτων προσωρινής εξαγωγής, η οποία προκύπτει από την εφαρμογή του, είναι σχεδόν ίση με την τιμή αγοράς που κατέβαλε ο κάτοχος της εγκρίσεως παθητικής τελειοποιήσεως ή με το κόστος κατασκευής των εν λόγω εμπορευμάτων. Η χρήση της συναλλακτικής αξίας των εμπορευμάτων προσωρινής εξαγωγής αποτελεί εύλογο τρόπο, υπό την έννοια της διατάξεως αυτής. Επιπλέον, η τιμή αγοράς των εμπορευμάτων προσωρινής εξαγωγής, στην οποία συμπεριλαμβάνονται οι προσαυξήσεις, μπορεί να λαμβάνεται υπόψη κατά τον καθορισμό των εξόδων τελειοποιήσεως, ακόμη και αν έχει ως συνέπεια ότι το ποσοστό του δασμού που επιβάλλεται στο μη τελειοποιηθέν εμπόρευμα είναι μεγαλύτερο από το επιβαλλόμενο στα παράγωγα προϋόντα.